A BIZOTTSÁG 1634/2002/EK RENDELETE
(2002. SZEPTEMBER 13.)
a Magyar Köztársaságnak az 1408/2002/EK tanácsi rendeletben nyújtott új engedmények figyelembevételével a marhahúsra és a borjúhúsra vonatkozó egyes vámkontingensek megállapításáról szóló 1279/98/EK, 1128/1999/EK és 1247/1999/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2345/2001/EK rendelettel[1] módosított, a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre[2] és különösen annak 32. cikke (1) bekezdésére,
tekintettel az egyes mezőgazdasági termékekre vonatkozó engedmények közösségi vámkontingens formájában történő megállapításáról, valamint a Magyarországgal kötött Európa-megállapodásban előírt egyes mezőgazdasági engedmények önálló és átmeneti intézkedésként történő kiigazításáról szóló, 2002. július 29-i 1408/2002/EK tanácsi rendeletre[3] és különösen annak 1. cikke (3) bekezdésére,
mivel:
(1) Az 1408/2002/EK rendelet új engedményekről rendelkezett az egyes marha- és borjúhúsból készült termékeknek a Magyarországgal kötött Európa-megállapodásban megnyitott vámkontingensek keretében történő behozatala tekintetében. Az új engedmények - a 09.4774 sorszámú vámkontingens megnyitását magában foglaló engedmény kivételével - 2002. július 1-jén léptek hatályba.
(2) Ezért módosítani kell az alábbi bizottsági végrehajtó rendeleteket:
- a 2857/2000/EK rendelettel módosított[4], az 1727/2000/EK, 2290/2000/EK, 2433/2000/EK, 2434/2000/EK, 2435/2000/EK és 2851/2000/EK tanácsi rendeletben előírtak szerint a Magyar Köztársaság, a Bolgár Köztársaság, a Cseh Köztársaság, a Szlovák Köztársaság, Románia és a Lengyel Köztársaság számára a marha- és borjúhúsra vonatkozó vámkontingens részletes alkalmazási szabályainak megállapításáról szóló, 1998. június 19-i 1279/98/EK bizottsági rendelet[5],
- a legutóbb az 1096/2001/EK rendelettel módosított[6], az egyes harmadik országokból származó, 80 kilogrammnál nem nagyobb tömegű borjakra vonatkozó vámkontingens részletes alkalmazási szabályainak megállapításáról szóló, 1999. május 28-i 1128/1999/EK bizottsági rendelet[7],
- a legutóbb az 1096/2001/EK rendelettel módosított, az egyes harmadik országokból származó, 80-300 kilogramm tömegű élő szarvasmarhafélékre vonatkozó vámkontingens részletes alkalmazási szabályainak megállapításáról szóló, 1999. június 16-i 1247/1999/EK bizottsági rendelet[8].
(3) A 2002. július 1-jén hatályba lépő vámcsökkentésből eredően részben vagy egészben vissza kell téríteni a behozatali vámot a legutóbb a 2700/2000/EK rendelettel[9] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet[10] 236. cikkével, valamint a legutóbb a 2787/2000/EK rendelettel[11] módosított, a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet[12] 878. és további cikkeivel összhangban.
(4) Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,
ELFOGADTA EZT A RENDELETET:
1. cikk
Az 1279/98/EK rendelet a következőképpen módosul:
1. a cím helyébe a következő cím lép:
"A Bizottság 1998. június 19-i 1279/98/EK rendelete a Bulgária, a Cseh Köztársaság, Szlovákia, Románia, a Lengyel Köztársaság és a Magyar Köztársaság számára a 2290/2000/EK, a 2433/2000/EK, a 2434/2000/EK, a 2435/2000/EK, a 2851/2000/EK és az 1408/2002/EK rendeletben előírt, a marha- és borjúhúsra vonatkozó vámkontingensek részletes alkalmazási szabályainak megállapításáról;"
2. az 1. cikk (1) bekezdésének helyébe a következő szöveg lép:
"1. cikk
Az I. mellékletben felsorolt termékeknek a 2290/2000/EK, a 2433/2000/EK, a 2434/2000/EK, a 2435/2000/EK, a 2851/2000/EK és az 1408/2002/EK rendeletben előírt kontingensek alapján a Közösségbe irányuló behozatala behozatali engedély bemutatásához kötött;"
3. a 3. cikk (1) bekezdése c) pontja második bekezdésének helyébe a következő szöveg lép:
"termékcsoport: az I. mellékletben felsoroltak közül egyetlen országból származó termékek; egy termékcsoportba a 0201 és 0202 KN-kód alá sorolt termékek, vagy a 0206 10 95, a 0206 29 91, a 0210 20 10, a 0210 20 90, a 0210 99 51, a 0210 99 59 és a 0210 99 90 KN-kód alá sorolt, Magyarországról származó termékek, vagy az 1602 50 31, 1602 50 39 és 1602 50 80 KN-kód alá sorolt, Romániából származó termékek, vagy az 1602 50 KN-kód alá sorolt, Lengyelországból származó termékek tartoznak;"
4. a 3. cikk (2) bekezdésének helyébe a következő szöveg lép:
"(2) Az 1445/95/EK rendelet 5. cikkétől eltérve az engedélykérelmek és engedélyek 16. rovatába az alábbi KN-kódok ugyanazon francia bekezdésben található egyik csoportját kell bejegyezni:
- 0201 és 0202,
- 0206 10 95, 0206 29 91, 0210 20 10, 0210 20 90, 0210 99 51, 0210 99 59, 0210 99 90,
- 1602 50 31, 1602 50 39, 1602 50 80,
- 1602 50."
5. Az I. melléklet helyébe e rendelet melléklete lép.
2. cikk
Az 1128/1999/EK rendelet 2. cikke (2) bekezdésének helyébe a következő szöveg lép:
"(2) Az (1) bekezdésben említett mennyiségre vonatkozó vám az alábbi mértékben csökken:
- 80 %-kal a Cseh Köztársaságból, Szlovákiából, Bulgáriából, Romániából, Észtországból, Lettországból és Litvániából származó állatok esetében,
- 90 %-kal a Lengyelországból és Magyarországról származó állatok esetében."
3. cikk
Az 1247/1999/EK rendelet 1. cikke (2) bekezdésének helyébe a következő szöveg lép:
"(2) Az (1) bekezdésben említett mennyiségre vonatkozó vám az alábbi mértékben csökken:
- 80 %-kal a Cseh Köztársaságból, Szlovákiából, Bulgáriából, Romániából, Észtországból, Lettországból és Litvániából származó állatok esetében,
- 90 %-kal a Lengyelországból és Magyarországról származó állatok esetében."
4. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
E rendelet rendelkezéseit 2002. július 1-jétől kell alkalmazni. A 09.4774 sorszámhoz tartozó engedményt azonban e rendelet hatálybalépésének napjától kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. szeptember 13-án.